Rikunarita-ORG/Wikinium huggingface dataset:
# অনুকৃতি উৎপাদন (জীববিজ্ঞান)
সংক্ষিপ্ত ইউআরএল

জীবানুকৃতি সৃষ্টির পদ্ধতি
জীববিজ্ঞানের আলোচনায় **অনুকৃতি উৎপাদন** (ইংরেজি: Cloning) বলতে কোনও মাতৃজীব বা মাতৃকোষ থেকে অযৌন জননের মাধ্যমে বংশাণুগতভাবে প্রায় অবিকল এক বা একাধিক অপত্য জীব বা কোষ উৎপাদন করার প্রক্রিয়াটিকে বোঝানো হয়। অনুকৃতি উৎপাদন প্রক্রিয়ার ফলে যে জীব বা কোষ উৎপাদিত হয়, তাকে **অনুকৃতি** (Clone) বলে। অপত্য অনুকৃতিটি একটি জীব হলে তাকে **জীবানুকৃতি** বা কোষ হলে তাকে **কোষীয় অনুকৃতি** বলে।

আণবিক জীববিজ্ঞানীরা দৈনন্দিন আরেক ধরনের অনুকৃতি সৃষ্টি করে থাকেন যা হল **ডিএনএ অনুকৃতি** (DNA clone)।

১৯৯২ সালে স্কটল্যান্ডের রোজলিন ইনস্টিটিউট গবেষণা প্রতিষ্ঠানের গবেষক আয়ান উইলমুট তাঁর ২৭৩তম চেষ্টায় একটি ভেড়ার স্তনবৃন্ত থেকে সংগৃহীত একটি দেহকোষের কোষকেন্দ্রকে অন্য আরেক ধরনের ভেড়ার কোষকেন্দ্র-বিযুক্ত ডিম্বাণুতে প্রতিস্থাপিত করেন ও তা হতে প্রথম ধরনের সম্পূ্র্ণ ভেড়া ডলিকে তৈরি করে জীবানুকৃতির সফল সূচনা করেন। এর মাধ্যমে চিকিৎসাবিজ্ঞানে বিরাট বিপ্লবের সূচনা হবে বলে অনেকে আশা করেন। তবে মানবানুকৃতি সৃষ্টি অধিকাংশ দেশে নিষিদ্ধ করা হয়েছে।

## কোষীয় অনুকৃতি সৃষ্টি

### অকোষীয় প্রাণীর অনুকৃতি সৃষ্টি

অনুকৃতি-সৃষ্টি চক্র ব্যবহার করে অনুকৃতি-সৃষ্টি কোষ-রেখার উপনিবেশ
## তথ্যসূত্র

## বহিঃসংযোগ

* ক্লোনিং এর উপর প্রকাশিত টাইম ম্যাগাজিন এর নিবন্ধ  ওয়েব্যাক মেশিনে আর্কাইভকৃত ১৯ আগস্ট ২০০৬ তারিখে
# জৈব-ধাতব রসায়ন
সংক্ষিপ্ত ইউআরএল

এন-বিউটাইলিথিয়াম
**জৈব-ধাতব রসায়ন** হল রসায়ন বিজ্ঞানের এমন একটি শাখা যেখানে **জৈব-ধাতব যৌগ** সম্পর্কে আলোচনা করা হয়। একটি ধাতু এবং কোন জৈব অণুর একটি কার্বন পরমাণুর মধ্যে অন্তত একটি রাসায়নিক বন্ধন তৈরির মাধ্যমে এসকল রাসায়নিক যৌগ গঠিত হয়। এছাড়া ধাতুর পরিবর্তে ক্ষার ধাতু, ক্ষারীয় মৃত্তিকা ধাতু ও অস্থায়ী ধাতু এবং মাঝে মাঝে বোরন, সিলিকন ও টিন এর মত উপধাতু এর সাথে বন্ধন গঠনের মাধ্যমেও জৈব-ধাতব যৌগ গঠিত হয়। অর্গানাইল খন্ডবিশেষ বা অণুর সাথে গঠিত বন্ধনগুলোর পাশাপাশি কার্বন মনোক্সাইড (ধাতব কার্বনিলসমূহ), সায়ানাইড বা কার্বাইডের মতো অজৈব কার্বনের সাথে গঠিত বন্ধনগুলোকেও সাধারণত জৈব-ধাতব বন্ধন হিসাবে বিবেচনা করা হয়। কিছু সংসৃষ্ট যৌগসমূহ যেমন, অস্থায়ী ধাতুর হাইড্রাইড এবং ধাতব ফসফাইন জটিলসমূহ প্রায়শই জৈব-ধাতব যৌগসমূহের আলোচনায় অন্তর্ভুক্ত থাকে, যদিও এরা অপরিহার্যভাবে জৈব-ধাতব যৌগ নয়।

## তথ্যসূত্র
# বিবি শাহর বানুর মাজার
সংক্ষিপ্ত ইউআরএল

| বিবি শহর বানুর মাজার آرامگاه بی‌بی‌شهربانو |
| --- |
|  |
| ধর্ম |
| অন্তর্ভুক্তি | শিয়া ইসলাম |
| অবস্থান |
| অবস্থান |  শার-ই রে, ইরান |
| স্থানাঙ্ক | ﻿ / ﻿ |

**বিবি শাহর বানুর মাজার** (ফার্সি: آرام«اه بی بی شعربانو) ইরানের তেহরানের দক্ষিণ শহরতলি শাহর-ই-রে-এর কাছে অবস্থিত একটি মাজার।
মাজারটি বর্তমান শহরের বাইরে একটি ছোট পর্বতশ্রেণীর ঢালে অবস্থিত, যা পূর্ব দিকে বিস্তৃত এবং মাউন্ট তাবারক বা কুহ-ই-রে বা কুহ-ই বিবি শরবানু নামেও পরিচিত।

মাজারের প্রাচীনতম অংশগুলো ১৫ শতকের, সাফাভিদ যুগের অল্প আগের সময়ের। গবেষকরা আলোচনা করেছেন, যদি মাজারের নাম এবং অবস্থানটি পূর্বের প্রাক-ইসলামী পবিত্র স্থানকে নির্দেশ করতে পারে, তবে সম্ভবত দেবী আনাহিতার একটি অভয়ারণ্য হতে পারে। যেহেতু এটি শুধুমাত্র ইসলামী উদ্দেশ্যে ব্যবহার করা হচ্ছে তাই এটি একটি ইসলামী ভবন হিসাবে বিবেচিত হয়। একইভাবে, হাজিয়া সোফিয়া একটি ভবন যা ইসলামী উদ্দেশ্যে রূপান্তরিত হয়েছে।

## কিংবদন্তি

স্থানীয় জনপ্রিয় কিংবদন্তি অনুসারে, সর্বশেষ সাসানীয় রাজা তৃতীয় ইয়াজদগার্ডের কন্যা হুসেইন ইবনে আলীর স্ত্রী হন, যিনি ইসলামী নবী মুহাম্মাদের নাতি এবং তৃতীয় শিয়া ইমাম ছিলেন। তিনি কারবালার যুদ্ধে উপস্থিত ছিলেন এবং আশুরার পরে পালিয়ে যেতে পারেন। তার শত্রুদের দ্বারা অনুসরণ করে তিনি ইরানে পর্যন্ত পৌঁছেছিলেন। পাহাড়ের ঢালে তার শত্রুরা তাকে ধরে রাখার হুমকি দেয়। তার শেষ শক্তি দিয়ে তিনি আল্লাহর কাছে তাকে উদ্ধার করার জন্য অনুরোধ করেছিলেন এবং তখন পর্বতটি অলৌকিকভাবে খোলা হয়েছিল এবং রাজকন্যাকে আশ্রয় দিয়েছিল। যাইহোক, তার পোশাকের একটি লেজ তার পিছনে বন্ধ হয়ে যাওয়ার সময় শিলার মধ্যে আটকে ছিল। যখন তার অনুসারীরা এবং অন্যান্য লোকেরা পাথরের মধ্যে কাপড়টি খুঁজে পেয়েছিল, তখন তারা অলৌকিক ঘটনা বুঝতে পেরেছিল এবং শরবানুকে সাধু হিসাবে স্বীকৃতি দিয়েছিল।

## আরও দেখুন

শহর বানু

## বহিঃসংযোগ

* Amir-Moezzi, Mohammad Ali (২০০৫)। "ŠAHRBĀNU"। *Encyclopaedia Iranica*।
* Boyce, Mary (১৯৮৯)। "BĪBĪ ŠAHRBĀNŪ"। *Encyclopaedia Iranica, Vol. IV, Fasc. 2*। পৃ. ১৯৮।

## তথ্যসূত্র
# স্বাধীনতা
সংক্ষিপ্ত ইউআরএল

১৭৭৬ সালে পূর্ব উপকূলে ১৩শ ব্রিটিশ উপনিবেশে উত্তর আমেরিকা স্বাধীনতার ঘোষণাপত্র।
 ১৮১৮ সালের দক্ষিণ আমেরিকার চিলির স্পেনীয় উপনিবেশের বিরুদ্ধে স্বাধীনতাপত্র।
**স্বাধীনতা** (বাংলা উচ্চারণ: /শাধিনতা/ ()) হলো একটি এমন বিশেষণ, যা একটি জাতি, দেশ বা রাষ্ট্রের ক্ষেত্রে একটি বিশেষ অবস্থান বোঝায়; যেখানে তাদের নিজস্ব শাসনব্যবস্থা ও আঞ্চলিক সার্বভৌমত্ব থাকবে। স্বাধীনতার বিপরীত হচ্ছে পরাধীনতা। তবে স্বাধীনতা কোনো অর্থেই যা খুশি তাই করা বোঝায় না। স্বাধীনতা সুদীর্ঘ বিপ্লব বা সহিংসতা যেভাবেই হোক, এর উদ্দেশ্য থাকে সার্বভৌমত্ব অর্জন করা। যদিও কিছু বিপ্লবের উদ্দেশ্য ও লক্ষ্য থাকে জাতীয় স্বাধীনতা অর্জন; তবে অধিকাংশই শুধুমাত্র ক্ষমতা লাভের উদ্দেশ্যে সংঘটিত হয়।

যেমন: রাশিয়ার অক্টোবর বিপ্লব জাতীয় স্বাধীনতার উদ্দেশ্যে সংঘটিত হয়নি ( যদিও এতে রুশ সাম্রাজ্যে ক্ষমতার পালা বদল হয় এবং এর ফলস্বরূপ পোল্যান্ড, ফিনল্যান্ড, লিথুয়ানিয়া, লাতভিয়া, ইস্তোনিয়া স্বাধীনতা লাভ করে)। আমেরিকার স্বাধীনতা যুদ্ধ শুরু থেকেই জাতীয় স্বাধীনতার উদ্দেশ্যেই ছিল।

*স্বায়ত্তশাসনও* এক ধরনের স্বাধীনতা, যেখানে কেন্দ্রীয় কর্তৃপক্ষ অনেক কিছু নিয়ন্ত্রণ করে থাকে এবং নিজের কর্তৃত্বও বজায় রাখতে সক্ষম হয়।

ঐতিহাসিকভাবে স্বাধীনতা ঘোষণার প্রধান তিনটি সময়কাল আছে:

* ১৭৭০ এর দশকে শুরু হয়ে আমেরিকার স্বাধীনতা যুদ্ধ ১৮২০ এর দশক পর্যন্ত চলে। তখন রাজকীয় দুর্গের পতন ঘটে এবং আমেরিকা স্বাধীন হয়।
* প্রথম বিশ্বযুদ্ধের ফলাফলস্বরূপ উসমানীয় সাম্রাজ্য ও অস্ট্রিয়া-হাঙ্গেরি সাম্রাজ্যের পতন ঘটে এবং এর ফলে বলকান অঞ্চলে অনেক স্বাধীন দেশের জন্ম হয়।
* এরপর ১৯৪৫ থেকে ১৯৭৯ সাল পর্যন্ত ইউরোপীয় ঔপনিবেশিক সাম্রাজ্যগুলি থেকে ৭০টি নতুন রাষ্ট্র স্বাধীনতা পায়।

একটি দেশ বা রাজ্যের স্বাধীনতা লাভ করার অনেক উদ্দেশ্য থাকে। স্বাধীনতা লাভের উপায়গুলোর মধ্যে শান্তিপূর্ণ প্রতিবাদ (যেমন : ভারত স্বাধীনতা আন্দোলন) থেকে শুরু করে সহিংসতা পর্যন্ত হতে পারে (যেমন: বিভিন্ন দেশের গৃহযুদ্ধ)।

## স্বাধীন রাষ্ট্র বা দেশ

| মহাদেশ | সংখ্যা | পূর্বের দেশ | নতুন দেশ |
| --- | --- | --- | --- |
|  |   আফ্রিকা | ৫৪ |  ইথিওপিয়া (খ্রিস্টপূর্ব ১০০) |  দক্ষিণ সুদান (২০১১) |
|   আমেরিকা | ৩৫ |  মার্কিন যুক্তরাষ্ট্র (১৭৭৬) |  সেন্ট কিট্‌স ও নেভিস (১৯৮৩) |
|   এশিয়া | ৪৪ |  চীন (খ্রিস্টপূর্ব ১৮০০) |  পূর্ব তিমুর (২০০২) |
|   ইউরোপ | ৫০ |  সান মারিনো (৩০১) |  মন্টিনেগ্রো (২০০৬)
*কসোভো* (২০০৮) |
|   ওশেনিয়া | ১৪ |  Australia (১৯০১) |  Palau (১৯৯৪) |
|   এন্টার্কটিকা | ৮ | *de facto* condominium international |

###### স্বাধীনতার ধারণা

## তথ্যসূত্র

## প্রবন্ধ নোট

The dates of independence, as they have been ported into many articles from the *CIA World Factbook* are defined as follows:

*For most countries, [the given date is that] when sovereignty was achieved...For the other countries, the date given may not represent "independence" in the strict sense, but rather some significant nationhood event such as the traditional founding date or the date of unification, federation, confederation, establishment, or fundamental change in the form of government, such as state succession.*